બેન ક્યાં સંદર્ભે નોકરી શોધતા હતાં તેની મને ખબર નથી પણ તેમને તે ગમશે એમ પપ્પાને લાગતા, પપ્પાએ તેમના મિત્રની ભલામણથી વિજ બિલના નાણાં ઉઘરાવતા કેન્દ્ર પર બેનની નોકરીની વાત કરી જોઈને બીજા જ દિવસથી તેમ નક્કી થઈ ગયું, સમય હતો સવારે ૯-૩૦ થી ૧૨-૩૦ અને બપોરે ૩-૩૦ થી ૬-૩૦, વળી તેમની નોકરીનું ઠેકાણું પપ્પાની કચેરીએથી થોડેક જ દુર હતું તેથી અને પપ્પાનો નોકરીનો સમય ૧૦-૩૦ થી ૫-૩૦ હોઈ, પપ્પા થોડા વહેલાં જવા અને મોડા આવવા રાજી થતાં, તેમની સાથેજ નોકરી જવા આવવાનો લાભ, તે અંગે થતા ખર્ચથી બચતનો લાભ તથા બપોરના તેમની રીસેસનાં સમયમાં પપ્પાની કચેરીમાં આવવાનો લાભ પણ તેમને મળવા લાગ્યો, વધુમાં પપ્પાએ બેનને અગાઉથી જ કહી રાખેલ કે નોકરીથી મળતાં નાણાં પપ્પાને જોઈતા નથી, તેથી પણ બેન કદાચ વધું ઉત્સાહથી સરસ રીતે તેમની કામગીરી કરતા હતાં તેમનાં શેઠ પણ તેમનાથી ખૂશ હતા તેઓએ એસ. એસ. સી નું પરિણામ આવે બીજી સારી નોકરીની પણ વાત બેનને કરેલ, પરિણામમાં બેનને પ્રથમ વર્ગ આવતાં તેમને કોમર્સમાં જોડાવું હતું તેમ પણ થયું અને સવારની જ કૉલેજમાં એડમિશન પણ મળી ગયું પણ અભ્યાસ ને લીધે તેમણે આખા દિવસની બીજી નોકરી ના સ્વીકારી પણ કૉલેજ નાં ત્રણ વર્ષ દરમ્યાન ચાર અલગ અલગ જગ્યાએ પાર્ટ ટાઈમ નોકરી કાકા દ્વારા અને જાતે શોધી અને કરી અને બીજા વર્ગ સાથે સ્નાતક પણ થઈ ગયા.